
 18.5.2017
 BG
 Официален вестник на Европейския съюз
 L 125/12
 РЕГЛАМЕНТ ЗА ИЗПЪЛНЕНИЕ (ЕС) 2017/841 НА КОМИСИЯТА
 от 17 май 2017 година
 за изменение на Регламент за изпълнение (ЕС) No 540/2011 по отношение на удължаването на срока на одобренията на активните вещества алфа-циперметрин, Ampelomyces quisqualis, щам: AQ 10, беналаксил, бентазон, бифеназат, бромоксинил, карфентразон-етил, хлорпрофам, циазофамид, десмедифам, дикват, DPX KE 459 (флупирсулфурон-метил), етоксазол, фамоксадон, фенамидон, флумиоксазин, форамсулфурон, Gliocladium catenulatum, щам: J1446, имазамокс, имазосулфурон, изоксафлутол, ламинарин, металаксил-М, метоксифенозид, милбемектин, оксасулфурон, пендиметалин, фенмедифам, пиметрозин, S-метолахлор и трифлоксистробин
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 17, първа алинея от него,
 като има предвид, че:
 (1)
 В част А от приложението към Регламент за изпълнение (ЕС) No 540/2011 на Комисията (2) са посочени активните вещества, които се считат за одобрени съгласно Регламент (ЕО) No 1107/2009.
 (2)
 Срокът на одобренията на активните вещества бентазон, дикват, DPX KE 459 (флупирсулфурон-метил), фамоксадон, флумиоксазин, металаксил-М и пиметрозин беше последно удължен с Регламент за изпълнение (ЕС) 2016/549 на Комисията (3). Срокът на одобренията на посочените вещества ще изтече на 30 юни 2017 г. В съответствие с член 4 от Регламент (ЕС) No 1141/2010 на Комисията (4) бяха подадени заявления за подновяване на включването на тези вещества в приложение I към Директива 91/414/ЕИО на Съвета (5).
 (3)
 Срокът на одобренията на активните вещества карфентразон-етил, циазофамид, фенамидон, форамсулфурон, имазамокс, изоксафлутол, оксасулфурон, пендиметалин и трифлоксистробин беше последно удължен с Регламент за изпълнение (ЕС) 2016/950 на Комисията (6). Срокът на одобренията на посочените вещества ще изтече на 31 юли 2017 г.
 (4)
 С Регламент за изпълнение (ЕС) No 1197/2012 на Комисията (7) беше удължен срокът на одобренията на активните вещества алфа-циперметрин, Ampelomyces quisqualis, щам: AQ 10, беналаксил, бифеназат, бромоксинил, хлорпрофам, десмедифам, етоксазол, Gliocladium catenulatum, щам: J1446, имазосулфурон, ламинарин, метоксифенозид, милбемектин, фенмедифам и S-метолахлор. Срокът на одобренията на посочените вещества ще изтече на 31 юли 2017 г.
 (5)
 Заявленията за подновяване на одобрението на веществата, изброени в съображения 3 и 4, бяха подадени в съответствие с Регламент за изпълнение (ЕС) No 844/2012 на Комисията (8).
 (6)
 Поради факта, че оценката на веществата е била забавена по независещи от заявителите причини, е възможно срокът на одобренията на посочените активни вещества да изтече, преди да е взето решение за тяхното подновяване. Поради това е необходимо срокът на техните одобрения да бъде удължен.
 (7)
 За целите на член 17, първа алинея от Регламент (ЕО) No 1107/2009 в случаите, в които Комисията приема регламент, с който не се подновява одобрението на дадено активно вещество, посочено в приложението към настоящия регламент, тъй като не са изпълнени критериите за одобрение, Комисията посочва като дата на изтичане на срока по-късната от двете дати — датата, определена преди влизането в сила на настоящия регламент, или датата на влизане в сила на регламента, с